CELEX: 22012D0196
Language: fi
Date: 2012-10-26 00:00:00
Title: ETA:n sekakomitean päätös N:o 196/2012, annettu 26 päivänä lokakuuta 2012 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

24.1.2013   
            
            
               FI
            
            
               Euroopan unionin virallinen lehti
            
            
               L 21/44
            
         ETA:n SEKAKOMITEAN PÄÄTÖS
   
   N:o 196/2012,
   annettu 26 päivänä lokakuuta 2012,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen (jäljempänä ’ETA-sopimus’) ja erityisesti sen 98 artiklan,
   sekä katsoo seuraavaa:
   
               (1)
            
            
               Komission päätös 2010/11/EU, annettu 7 päivänä tammikuuta 2010, turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (1), on otettava osaksi ETA-sopimusta.
            
         
               (2)
            
            
               Komission päätös 2010/376/EU, annettu 2 päivänä heinäkuuta 2010, turvallisuusvaatimuksista, jotka lasten nukkumaympäristössä käytettäviä tiettyjä tuotteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (2), on otettava osaksi ETA-sopimusta.
            
         
               (3)
            
            
               Komission täytäntöönpanopäätös 2012/48/EU, annettu 26 päivänä tammikuuta 2012, jäsenvaltioiden velvoittamisesta varmistamaan, että dimetyylifumaraatti-nimistä biosidia sisältäviä tuotteita ei saateta markkinoille eikä aseteta saataville markkinoilla, tehdyn päätöksen 2009/251/EY voimassaolon jatkamisesta (3) on otettava osaksi ETA-sopimusta.
            
         
               (4)
            
            
               Sen vuoksi ETA-sopimuksen liitettä II olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä II oleva XIX luku seuraavasti:
   
               1)
            
            
               Lisätään 3n kohtaan (komission päätös 2009/251/EY) luetelmakohta seuraavasti:
               
                           ”—
                        
                        
                           
                              32012 D 0048: komission täytäntöönpanopäätös 2012/48/EU, annettu 26 päivänä tammikuuta 2012 (EUVL L 26, 28.1.2012, s. 35)”.
                        
                     
         
               2)
            
            
               Lisätään 3n kohdan (komission päätös 2009/251/EY) jälkeen kohdat seuraavasti:
               
                           ”3o.
                        
                        
                           
                              32010 D 0011: komission päätös 2010/11/EU, annettu 7 päivänä tammikuuta 2010, turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 4, 8.1.2010, s. 91).
                        
                     
                           3p.
                        
                        
                           
                              32010 D 0376: komission päätös 2010/376/EU, annettu 2 päivänä heinäkuuta 2010, turvallisuusvaatimuksista, jotka kuluttajan asennettavaksi tarkoitettuja lapsiturvallisia ikkunoiden ja parvekkeenovien lukituslaitteita koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 170, 6.7.2010, s. 39).”
                        
                     
         2 artikla
   Päätösten 2010/11/EU, 2010/376/EU ja täytäntöönpanopäätöksen 2012/48/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä marraskuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 26 päivänä lokakuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
         
      
   
   
      (1)  EUVL L 4, 8.1.2010, s. 91.
   
      (2)  EUVL L 170, 6.7.2010, s. 39.
   
      (3)  EUVL L 26, 28.1.2012, s. 35.
   
      (4)  Valtiosäännön asettamista vaatimuksista ei ole ilmoitettu.